laion/Wikipedia-Exotic huggingface dataset:
রংপুর রেলওয়ে স্টেশন

রংপুর রেলওয়ে স্টেশন বাংলাদেশের রংপুর বিভাগের রংপুর শহরে স্থাপিত একটি রেলওয়ে স্টেশন। উত্তরের জেলা সমূহের মধ্যে সর্বপ্রথম রংপুর জেলা সদরে রংপুর স্টেশন প্রতিষ্ঠা লাভ করে ২ জুলাই ১৮৭৮ সালে। একটি মাত্র প্লাটফর্ম, একটি ছোট আইল্যান্ড প্লাটফর্ম, একটি মেইন লাইন, দুইটি লুপ লাইন ও ৩ টি ইয়ার্ড লাইন নিয়ে মোট ৬ টি লাইন। ১৯৪৪ সালে রংপুর স্টেশনে বড় সংস্কার করা হয়। এরপর বড় কোনো সংস্কার দেখা যায়নি রংপুর স্টেশনে। বুড়ীমারি-লালমনিরহাট-পার্বতীপুর লাইনের পার্বতীপুর-রংপুর অংশে রংপুর শহরে রংপুর রেলওয়ে স্টেশন অবস্থিত। ব্রিটিশদের ব্যবসা-বাণিজ্য ও কলকাতার সাথে সংযোগ করার উদ্দেশ্যে রংপুরের বিভিন্ন থানা সমূহে রেলপথ সম্প্রসারণ এর উদ্যোগ নেয়া হয়। সে প্রেক্ষিতে প্রথম ধাপে ১৮৭৮ সালে তৎকালীন নদীয়া জেলার পোড়াদহ হতে রংপুর শহর ও রংপুর থেকে সদ্য পৃথক হওয়া জলপাইগুড়িতে একযোগে রেলপথ চালু হয়। ব্রিটিশরা রংপুরে ব্যবসা করে এতটাই মজেছিলেন যে, এক ব্রিটিশ ব্যবসায়ী রবার্ট ওয়াটসনের নামে রংপুর স্টেশনের পার্শ্ববর্তী এলাকার নাম হয় রবার্টসনগঞ্জ। ১৮৭০ সালে ব্রিটিশ সরকার রংপুর জেলার তাজহাট জমিদারের কাছে রংপুরে রেলওয়ে কারখানা করার জন্য জমি চান। জমিদার রংপুর শহরে জমি না দিয়ে দারোয়ানী থানার সৈয়দপুর গ্রামের জমি দান করতে সম্মত হন। পরবর্তীতে ব্রিটিশ সরকার তাকে সম্মান স্বরূপ সেলুন কোচে পুরো ভারতবর্ষ বিনা পয়সায় ভ্রমণ করার সুযোগ করে দেন এবং আমৃত্যু এই সুবিধা ভোগ করেছেন। পরবর্তীতে ব্রিটিশ সরকার রংপুর জেলার বড়বাড়ি থানার লালমনিরহাট গ্রামে একটি রেলওয়ে জংশন প্রতিষ্ঠা করে এবং রংপুরের সাথে সরাসরি আসাম পর্যন্ত রেলপথ প্রতিষ্ঠা করে। ১৯০১ সালে রংপুর জেলার মাহিগঞ্জ থানার কাউনিয়া নামক স্থানে নির্মিত হয় তিস্তা রেলওয়ে সেতু। ১৯০৫ সালে রংপুর জেলার সাঘাটা থানার বোনারপাড়া হতে মাহিগঞ্জ থানার কাউনিয়া পর্যন্ত রেলপথ চালু করে। রংপুর রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো: দোলনচাঁপা এক্সপ্রেস কুড়িগ্রাম এক্সপ্রেস রংপুর এক্সপ্রেস উত্তরবঙ্গ মেইল ( বন্ধ আছে) দিনাজপুর কমিউটার লালমনি কমিউটার বুড়ীমারি কমিউটার পার্বতীপুর কমিউটার রাম সাগর এক্সপ্রেস রংপুর কমিউটার (বন্ধ আছে) ও লোকাল ট্রেন (বন্ধ আছে)। "অরক্ষিত রংপুর রেলস্টেশন নিরাপত্তাহীনতায় যাত্রীরা"। কালের কণ্ঠ। সংগ্রহের তারিখ ২০২০-০১-২৭।  "Rangpur Railway Station, Dopamine News"। RNews Top (ইংরেজি ভাষায়)। ২০২৪-০৬-০৭। সংগ্রহের তারিখ ২০২৪-০৭-০৭।
ইতালি–বাংলাদেশ সম্পর্ক

বাংলাদেশ-ইতালি সম্পর্ক বাংলাদেশ ও ইতালির বৈদেশিক সম্পর্কের সাথে সম্পর্কিত। রোমে বাংলাদেশ দূতাবাস রক্ষণাবেক্ষণ করছে এবং ইতালির ঢাকায় একটি দূতাবাস রয়েছে। ইতালি ১৯৭২ সালে বাংলাদেশের সাথে সরকারিভাবে সম্পর্ক স্থাপন করে। ১৯৭৪ সালে, জাতিসংঘে বাংলাদেশের ভর্তি স্পনসরকারী দেশগুলির মধ্যে একটি ছিল ইতালি। ২০১৪ সালে বাংলাদেশের প্রধানমন্ত্রী শেখ হাসিনা ইতালিতেম রাষ্্টি্রয় সফরে গিয়েছিলেন। ২০০০ সালে, বাংলাদেশ ও ইতালির মধ্যে "বৈজ্ঞানিক ও প্রযুক্তিগত সহযোগিতা" সংক্রান্ত একটি চুক্তি স্বাক্ষরিত হয়েছিল। চুক্তি অনুসারে, দুটি দেশ বিজ্ঞানী, গবেষক ও প্রযুক্তিবিদদের পাশাপাশি অধ্যয়ন অনুদানের বিনিময় করে আসছে। ইতালি তাত্ত্বিক পদার্থবিজ্ঞানের আবদুস সালাম ইন্টারন্যাশনাল সেন্টারে পড়াশুনার জন্য বছরে গড়ে ২৫ জন বাংলাদেশী গবেষককে যুক্ত করে চলেছে। দ্বিপাক্ষিক অর্থনৈতিক সম্পর্ক জোরদারে বাংলাদেশ ও ইতালি 'ইতালি-বাংলাদেশ চেম্বার অফ কমার্স অ্যান্ড ইন্ডাস্ট্রি (আইবিসিসিআই)' গঠন করেছে। ২০০০ এবং ২০০৬ এর মধ্যে, দুই দেশের মধ্যে দ্বিপাক্ষিক বাণিজ্য ২০০% এরও বেশি বেড়েছে। ২০১২ সাল পর্যন্ত দ্বিপাক্ষিক বাণিজ্যের মোট পরিমাণ দাঁড়িয়েছে ১.২৮৬ বিলিয়ন ডলার, যার মধ্যে ইতালিতে বাংলাদেশের রফতানি হয়েছে ১.০৩৬ বিলিয়ন ডলার। ইতালিতে বাংলাদেশের প্রধান রফতানি আইটেমগুলির মধ্যে হিমায়িত খাদ্য, কৃষি পণ্য, চা, চামড়া, কাঁচা পাট, পাটের পণ্য, নিটওয়্যার, বোনা পোশাক ইত্যাদি। ইটালির প্রধান রফতানি আইটেমগুলির মধ্যে রয়েছে মেশিনারি, ইলেকট্রনিক পণ্য, যানবাহন, বিমান, জাহাজ এবং সংশ্লিষ্ট পরিবহন সরঞ্জাম। ২০১৬ সালের হিসাবে, ইতালিতে ১,৪২,০০০ বাংলাদেশী ছিলেন। Centro di documentazione, Servizio delle informazione। Italy; Documents and Notes, Volume 24। Centro di documentazione। পৃষ্ঠা 413।  "PM off to Italy Wednesday"। Dhaka Tribune। ১১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৫।  "Scientific cooperation"। Embassy of Italy in Dhaka। ২৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৫।  "Italy-Bangladesh trade volume doubles in 7 yrs"। The Financial Express। Dhaka। সংগ্রহের তারিখ ২৮ জানুয়ারি ২০১৫।  "Bangladesh-Italy bilateral trade statistics" (পিডিএফ)। Dhaka Chamber of Commerce and Industries। ৩ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জানুয়ারি ২০১৫।  "The Bangladeshi Community - Annual report on the presence of migrants in Italy" (পিডিএফ)। Integrazione Migranti Vivere e Lavorare in Italia। Ministero del Lavoro e delle Politiche Sociali। ২০১৬। ১৪ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০১৮।
মীরবাগ রেলওয়ে স্টেশন

মীরবাগ রেলওয়ে স্টেশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে স্টেশন। বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া অংশে মীরবাগ রেলওয়ে স্টেশন অবস্থিত। মীরবাগ রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো: দোলনচাঁপা এক্সপ্রেস কুড়িগ্রাম এক্সপ্রেস উত্তরবঙ্গ মেইল দিনাজপুর কমিউটার লালমনি কমিউটার বুড়ীমারি কমিউটার পার্বতীপুর কমিউটার রংপুর কমিউটার রাম সাগর এক্সপ্রেস ও লোকাল ট্রেন। roy, Joydeep। "Mirbagh Railway Station Map/Atlas BR/Bangladesh Zone - Railway Enquiry"। indiarailinfo.com। সংগ্রহের তারিখ ২০২০-০১-২৭।
কাউনিয়া জংশন রেলওয়ে স্টেশন

কাউনিয়া রেলওয়ে জংশন বাংলাদেশের রংপুর বিভাগের রংপুর জেলায় অবস্থিত একটি রেলওয়ে জংশন। রংপুর জেলার কাউনিয়া উপজেলায়। ১৯০৫ সালে চালু হয়। কাউনিয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: কুড়িগ্রাম এক্সপ্রেস রংপুর এক্সপ্রেস লালমনি এক্সপ্রেস দোলনচাঁপা এক্সপ্রেস উত্তরবঙ্গ মেইল দিনাজপুর কমিউটার লালমনি কমিউটার বুড়িমারী কমিউটার পার্বতীপুর কমিউটার রংপুর কমিউটার বগুড়া এক্সপ্রেস পদ্মরাগ এক্সপ্রেস রাম সাগর এক্সপ্রেস ও লোকাল ট্রেন "কাউনিয়া রেলওয়ে জংশন নানা সমস্যায় জর্জরিত"। প্রথম আলো। সংগ্রহের তারিখ ২০২০-০১-২৭।
২০১৯–২০ নেদারল্যান্ডস ক্রিকেট দলের নামিবিয়া সফর

নেদারল্যান্ডস ক্রিকেট দল চারটি টুয়েন্টি২০ আন্তর্জাতিক এবং দুইটি একদিনের আন্তর্জাতিক খেলার জন্য নামিবিয়া সফর করে, যা মার্চ ২০২০-এ অনুষ্ঠিত হয়। "Action galore awaits Namibian sports"। The Namibian। সংগ্রহের তারিখ ২২ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Namibia announce series against Netherlands"। Cricket Europe। ২ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মেসবাহুল ইসলাম

মো: মেসবাহুল ইসলাম একজন বাংলাদেশি সরকারি কর্মকর্তা যিনি কৃষি মন্ত্রণালয়ের সিনিয়র সচিব হিসেবে দায়িত্ব পালন করছেন। মেসবাহুল ইসলাম দিনাজপুর জেলার বিরল উপজেলার ভাবকি গ্রামে জন্মগ্রহণ করেন। তার পিতার নাম মো: তানজিমুল ইসলাম ও মাতার নাম মাহমুদা বেগম। তার পিতা গাইবান্ধা কলেজে অধ্যাপনা করতেন। তিনি বাংলাদেশ কৃষি বিশ্ববিদ্যালয় হতে কৃষি অর্থনীতিতে স্নাতক এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় হতে একই বিষয়ে স্নাতকোত্তর ডিগ্রী লাভ করেন। মেসবাহুল প্রশাসন ক্যাডারের সপ্মতম সপ্তম ব্যাচের (১৯৮৫) একজন কর্মকর্তা। তিনি ১৯৮৮ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে যশোর কালেক্টরেট, সহকারী কমিশনার (ভূমি) হিসেবে কাউনিয়া উপজেলায়, সিনিয়র সহকারী  কমিশনার ও ১ম শ্রেণীর ম্যাজিস্ট্রেট হিসেবে বগুড়া ও রংপুর জেলায়, উপজেলা নির্বাহী কর্মকর্তা হিসেবে চিলমারী উপজেলায় এবং ইসলামপুর উপজেলা সহ সরকারি বিভিন্ন পদে দায়িত্ব পালন করেন। ঝিনাইদহ জেলায় অতিরিক্ত জেলা প্রশাসক ও ২০০৮ সালে ভোলা জেলার জেলা প্রশাসক হিসেবে তিনি দায়িত্ব পালন করেন। তিনি যুগ্ম সচিব পদে পদোন্নতি পেয়ে ২০১২ সালে অতিরিক্ত মহাপরিচালক হিসেবে জাতীয় পরিকল্পনা ও উন্নয়ন একাডেমীতে কর্মরত ছিলেন। তিনি অতিরিক্ত সচিব হিসেবে মে ২০১৫ সালে বস্ত্র ও পাট মন্ত্রণালয়ে যোগদান করেন। তিনি ডিসেম্বর ২০১৫ থেকে ফেব্রুয়ারি ২০১৯ পর্যন্ত ঢাকা উত্তর সিটি কর্পোরেশনের প্রধান নির্বাহী হিসেবে দায়িত্ব পালন করেন। ৫ ফেব্রুয়ারি ২০১৯ সালে পার্বত্য চট্টগ্রাম বিষয়ক মন্ত্রণালয়ে ভারপ্রাপ্ত সচিব হিসেবে যোগদান করেন। "সচিব মহোদয়ের জীবন বৃত্তান্ত"। বাংলাদেশ জাতীয় তথ্য বাতায়ন। ২৫ জুলাই ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "ভারপ্রাপ্ত সচিব হলেন মেসবাহুল ইসলাম"। দৈনিক আমাদের সময়। ৪ ফেব্রুয়ারি ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।
মোহাম্মদ জয়নুল বারী

মোহাম্মদ জয়নুল বারী একজন বাংলাদেশি সরকারি কর্মকর্তা। তিনি সমাজকল্যাণ মন্ত্রণালয়ের সচিব হিসেবে দায়িত্ব পালন করেছেন। এর আগে তিনি ঢাকার বিভাগীয় কমিশনার ও দুর্নীতি দমন কমিশনের মহাপরিচালক পদে কর্মরত ছিলেন। মোহাম্মদ জয়নুল বারী ১৬ অক্টোবর ১৯৬২ সালে সিলেট জেলার দক্ষিণ সুরমা উপজেলার লালাবাজারের বাঘেরখোলা গ্রামে জন্মগ্রহণ করেন। তার পিতা রফিকুল বারী এবং মাতা আনোয়ারা বেগম। তিনি জাফরাবাদ উচ্চ বিদ্যালয় থেকে এসএসসি, এমসি কলেজ থেকে এইচএসসি, ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ও নর্দার্ন ইউনিভার্সিটি হতে মাস্টার্স ইন পাবলিক পলিসি এন্ড ম্যানেজমেন্ট ডিগ্রি লাভ করেন। মোহাম্মদ জয়নুল বারী নবম ব্যাচের বিসিএস (প্রশাসন) ক্যাডারের কর্মকর্তা। তিনি ২৬ জানুয়ারি ১৯৯১ সালে সিভিল সার্ভিসে যোগদান করে সহকারী কমিশনার, সহকারী কমিশনার (ভূমি), প্রথম শ্রেণির ম্যাজিস্ট্রেট, আরডিসি এবং উপজেলা নির্বাহী অফিসার সহ প্রাথমিক শিক্ষা অধিদপ্তরের পিইডিপি-২, স্বাস্থ্য ও পরিবার কল্যাণ মন্ত্রণালয়, জনপ্রশাসন মন্ত্রণালয় ও শিক্ষা মন্ত্রণালয়ের বিভিন্ন পদে দায়িত্ব পালন করেন। অতিরিক্ত জেলা প্রশাসক হিসেবে নরসিংদী এবং জেলা প্রশাসক হিসেবে কক্সবাজার ও চট্টগ্রাম জেলার তিনি দায়িত্ব পালন করেন। তিনি দুর্নীতি দমন কমিশনের মহাপরিচালক ছাড়াও ঢাকা ও রংপুর  বিভাগের বিভাগীয় কমিশনার হিসেবে কর্মরত ছিলেন। ১ জানুয়ারি ২০২০ সালে সমাজকল্যাণ মন্ত্রণালয়ের পদোন্নতি পেয়ে সচিব পদে যোগদান করেন। "মোহাম্মদ জয়নুল বারী-সচিব, সমাজকল্যাণ মন্ত্রণালয়"। বাংলাদেশ জাতীয় তথ্য বাতায়ন। ৭ জানুয়ারি ২০২০। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৯।  "সমাজকল্যাণ মন্ত্রণালয়ের সচিব হলেন লালাবাজারের জয়নুল বারী"। দৈনিক সিলেটের ডাক। ৩১ ডিসেম্বর ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারী ২০২০।  "ঢাকার বিভাগীয় কমিশনার হলেন সিলেটের জয়নুল বারী"। সিলেটভিউ টুয়েন্টিফোর ডটকম। ৩১ জানুয়ারি ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারী ২০২০।
লোকমান হোসেন মিয়া

লোকমান হোসেন মিয়া একজন বাংলাদেশি সরকারি কর্মকর্তা যিনি বাংলাদেশ বিনিয়োগ উন্নয়ন কর্তৃপক্ষের নির্বাহী চেয়ারম্যান হিসেবে দায়িত্ব পালন করছেন। এর আগে তিনি স্বাস্থ্য ও পরিবার কল্যাণ মন্ত্রণালয় এর স্বাস্থ্য সেবা বিভাগের সিনিয়র সচিব, বস্ত্র ও পাট মন্ত্রণালয়ের সচিব, খুলনা বিভাগের বিভাগীয় কমিশনার ও তথ্য ও যোগাযোগ প্রযুক্তি বিভাগের অতিরিক্ত সচিব হিসেবে কর্মরত ছিলেন। অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন। ২৩ আগস্ট ২০২২ সরকার পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে। লোকমান হোসেন মিয়া ১৯৬৩ সালে বরিশাল জেলার গৌরনদী উপজেলায় জন্মগ্রহণ করেন। তিনি ঢাকা বিশ্ববিদ্যালয় হতে ইতিহাসে স্নাতকোত্তর ডিগ্রী অর্জন করেন। লোকমান হোসেন মিয়া বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচের একজন কর্মকর্তা। তিনি চাকরি জীবনে সিভিল এভিয়েশন অথরিটির পরিচালক, জীবন বীমা কর্পোরেশনের জেনারেল ম্যানেজার, প্রধানমন্ত্রীর কার্যালয়ের পরিচালক, নরসিংদী জেলা পরিষদের সচিব, মহেশপুর উপজেলায় ইউএনও, রাজধানী উন্নয়ন কর্তৃপক্ষের উপ-পরিচালক, অবিভক্ত ঢাকা সিটি করপোরেশনের জোনাল এক্সিকিউটিভ অফিসার, জাতীয় সংসদের হুইপের একান্ত সচিব, নারায়ণগঞ্জ সদর উপজেলা ও আড়াইহাজার উপজেলার সহকারী কমিশনার (ভূমি) সহ সরকারের অন্যান্য সেক্টর ও মন্ত্রণালয়ের বিভিন্ন দপ্তরসহ ৩০ টি বিভিন্ন পদে দায়িত্ব পালন করেছেন। লোকমান হোসেন মিয়া বস্ত্র ও পাট মন্ত্রণালয়ের সচিব হিসেবে দায়িত্ব পালন করেছেন। এর আগে তিনি খুলনায় বিভাগীয় কমিশনার ও তথ্য ও যোগাযোগ প্রযুক্তি বিভাগ ও নৌপরিবহন মন্ত্রণালয়ের অতিরিক্ত সচিব, শ্রম ও কর্মসংস্থান মন্ত্রণালয়ের পরিচালক, পাওয়ার ডেভলপমেন্ট বোর্ডের সদস্য (এডমিন), ময়মনসিংহ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন। ১৪ জুন ২০২২ সালে তিনি সরকারী চাকরী থেকে অবসর গ্রহণ করেন। ২৩ আগস্ট ২০২২ সরকার তার অবসরোত্তর ছুটি বাতিল করে ৪ সেপ্টেম্বর অথবা যোগদানের তারিখ হতে পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে। অনন্য কাজের স্বীকৃতিস্বরূপ তিনি “জনপ্রশাসন পদক ২০১৯” অর্জন করেন। লোকমান হোসেন মিয়া ব্যক্তিগত জীবনে বিবাহিত এবং তিন সন্তানের জনক। লোকমান হোসেন মিয়া ১৪ জুন ২০২২ তারিখ সরকারি চাকরি থেকে অবসর গ্রহণ করেন। "খুলনা বিভাগে নতুন কমিশনার লোকমান মিয়া"। ঢাকাটাইমস। ১২ সেপ্টেম্বর ২০১৭। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "লোকমান হোসেন মিয়া"। বাংলাদেশ জাতীয় তথ্য বাতায়ন। ২৪ নভেম্বর ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "বিডা চেয়ারম্যান হলেন লোকমান হোসেন মিয়া"। banglanews24.com। ২০২২-০৮-২৩। সংগ্রহের তারিখ ২০২২-০৮-২৩।  "অবসরে গেলেন স্বাস্থ্যের সচিব লোকমান হোসেন"। www.facebook.com (ইংরেজি ভাষায়)। সংগ্রহের তারিখ ২০২২-০৮-২৩।  "বিডা'র নতুন চেয়ারম্যান লোকমান হোসেন মিয়া"। Bangla Tribune। ২০২২-০৮-২৪ তারিখে মূল থেকে আর্কাইভ করা। সংগ্রহের তারিখ ২০২২-০৮-২৩।
তিস্তা জংশন রেলওয়ে স্টেশন

তিস্তা রেলওয়ে স্টেশন বাংলাদেশের রংপুর বিভাগের লালমনিরহাট জোলার একটি রেলওয়ে স্টেশন। বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় অবস্থিত। তিস্তা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: কুড়িগ্রাম এক্সপ্রেস লালমনি এক্সপ্রেস করতোয়া এক্সপ্রেস দিনাজপুর কমিউটার লালমনি কমিউটার বুড়ীমারি কমিউটার পার্বতীপুর কমিউটার রংপুর কমিউটার বগুড়া এক্সপ্রেস পদ্মরাগ মেইল ও লোকাল ট্রেন। "বন্যায় কয়েকটি ট্রেনের রুট পরিবর্তন"। প্রথম আলো। সংগ্রহের তারিখ ২০২০-০১-২৭।
সৌরেন্দ্র নাথ চক্রবর্ত্তী

সৌরেন্দ্র নাথ চক্রবর্ত্তী একজন বাংলাদেশী রাজনীতিবিদ ও নওগাঁ-৩ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। বি.এ.(অনার্স), এম.এ (রাষ্ট্র বিজ্ঞান), এল-এল.বি.,রাজশাহী বিশ্ববিদ্যালয় (সৈয়দ আমীর আলী হালের আবাসিক ছাত্র)। তিনি নিজ গ্রামের বালুভরা রাজেন্দ্র-ব্রজকিশোরী উচ্চবিদ্যালয় এন্ড কলেজ থেকে ১৯৭৬ সালে এসএসসি পাস করেন। উল্লেখ্য ঐতিহ্যবাহী এই শিক্ষাপ্রতিষ্ঠানটি তাঁর পিতামহ শশীভূষণ চক্রবর্ত্তীর হাতে গড়া। উনার পিতামহ ১৯০৭ থেকে ১৯৪৫ সাল পর্যন্ত এ প্রতিষ্ঠানের প্রতিষ্ঠাতা প্রধান শিক্ষক ছিলেন। ১৯৭৮ সালে নওগাঁ বিএমসি কলেজ থেকে এচএসসি এবং রাজশাহী বিশ্ববিদ্যালয় থেকে ১৯৮১ সালে বি.এ.(অনার্স), ১৯৮২ সালে এম এ এবং ১৯৮৪ সালে এল.এল.বি. পাস করেন। ছাত্রজীবনে তিনি বঙ্গবন্ধুর হাতে গড়া বাংলাদেশ ছাত্রলীগের কর্মী ছিলেন। উল্লেখ্য, ১৯৮০ সালে রাকসু নির্বাচনের সময় ছানা-রানা পরিষদে সক্রিয় ছিলেন। সৌরেন্দ্র নাথ চক্রবর্ত্তী ১৯৬১ সালে নওগাঁ জেলার বদলগাছী উপজেলায় জন্মগ্রহণ করেন। তার পিতা ব্রজেন্দ্র নাথ চক্রবর্ত্তী ও মাতা সবিতা চক্রবর্ত্তী, তিনি দুই সন্তানের জনক। ২৬ নভেম্বর ২০২৩ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের সংসদ সদস্য প্রার্থী হিসেবে নওগাঁ-৩ আসনে মনোনয়ন লাভ করেন। ৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে নওগাঁ-৩ আসনে সংসদ সদস্য হিসেবে নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  https://www.ru.ac.bd/ "আসন্ন দ্বাদশ জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থীদের তালিকা"। বাংলাদেশ আওয়ামী লীগ। ২০২৩-১১-২৬। ২০২৩-১২-১৫ তারিখে মূল থেকে আর্কাইভ করা। সংগ্রহের তারিখ ২০২৩-১২-১৫।  "প্রথমবার মনোনয়ন পেলেন ৬৫ জন"। প্রথম আলো। ২০২৩-১১-২৭। সংগ্রহের তারিখ ২০২৩-১২-১৫।  "নওগাঁয় সাবেক মন্ত্রীসহ জামানত হারালেন ১৯ প্রার্থী"। দৈনিক ইত্তেফাক। সংগ্রহের তারিখ ২০২৪-০১-০৯।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।
সোনিয়া সিং

সোনিয়া সিং একজন ভারতীয় টেলিভিশন অভিনেত্রী । তিনি ড কীর্তী মেহেরা হিসেবে তার ভূমিকার জন্য পরিচিত। স্টার ওয়ান এর সবচেয়ে জনপ্রিয় ধারাবাহিক দিল মিল গেয়ি, তিনি রিচা থাকরাল হিসেবেপরিচয়, সুষমা হিসেবে ভাবি এবং অন্তরা হিসেবেকুমকুম - এক প্যায়ারা সা বন্ধন । "Sonia Singh, better known as Dr Kirti"। ২০১৩-১০-০৪ তারিখে মূল থেকে আর্কাইভ করা। সংগ্রহের তারিখ ২০২০-০১-২২।  "I AM YOUR SONIA!"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "Role in 'Sher-E...' seemed meaningful: Sonia Singh", The Times of India, ১ মার্চ ২০১৭, ১৭ মে ২০১৭ তারিখে মূল থেকে আর্কাইভ করা, সংগ্রহের তারিখ ২২ জানুয়ারি ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে Sonia Singh (ইংরেজি) স্টার ওয়ানের 'দিল মিল গেয়ি'এর পার্টিতে সোনিয়া সিং
নীল নিতিন মুকেশ

নীল নিতিন মুকেশ (হিন্দি: नील नितिन मुकेश, উচ্চারণ: /niːl niʈin mʊkeɪʃ/ ) / জন্ম ১৫ ফেব্রুয়ারি ১৯৮২ -) একজন বলিউড অভিনেতা। তার প্রকৃত নাম নীল মাথুর। নীল গায়ক নিতিন মুকেশের পুত্র ও কিংবদন্তি নেপথ্য কণ্ঠশিল্পী প্রয়াত মুকেশের (মুকেশ চন্দ মাথুর) পৌত্র। দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে। ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা। শিশুশিল্পী হিসেবে বিজয় (১৯৮৮) ও জৈসে করনি বৈসে ভরনি (১৯৮৯) ছবিতে অল্পসময়ের জন্য অবতীর্ণ হন নীল। ২০০৭ সালে তার প্রথম ছবি শ্রীরাম রাঘবন পরিচালিত ক্রাইম থ্রিলার জনি গদ্দার মুক্তি পায়। ছবিটি বক্স-অফিসের দাক্ষিণ্য না পেলেও এই ছবিতে মুখ্য খলনায়ক বিক্রমের চরিত্রে তার অভিনয় সমালোচকদের দ্বারা প্রশংসিত হয়। তার পরবর্তী ছবিগুলি হল সুধীর মিশ্রর তেরা ক্যায়া হোগা জনি; তারপর নিউ ইয়র্ক, আ দেখে জরা ও জেল। মনোনীত ২০০৮: ফিল্মফেয়ার বেস্ট মেল ডেব্যু অ্যাওয়ার্ড; জনি গদ্দার মনোনীত ২০০৮: স্টার স্ক্রিন আওয়ার্ড ফর মোস্ট প্রমিসিং নিউকামার - পুরুষ; জনি গদ্দার মনোনীত ২০০৮: স্টারডাস্ট সুপারস্টার অফ টুমরো - পুরুষ; জনি গদ্দার বিজয়ী ২০০৮ – ফ্রেস ফেস অফ দি ইয়ার ২০০৮ – খলনায়ক চরিত্রে শ্রেষ্ঠ অভিনেতা নিতিন মুকেশ মুকেশ "PHOTOS: Inside Neil Nitin Mukesh's wedding"। Rediff.com। ১০ ফেব্রুয়ারি ২০১৭। সংগ্রহের তারিখ ৬ ফেব্রুয়ারি ২০১৯।  "Interview with Neil Mukesh"। ১৪ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২২ মে ২০০৯।  Johnny Mera Naam Remixed "Review - Johnny Gaddar"। ১৮ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২২ মে ২০০৯।  "Madhur Bhandarkar: Jail"। ১৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২২ মে ২০০৯।  "Fresh Face of the year winner"। ১০ জুন ২০০৮ তারিখে মূল থেকে আর্কাইভ করা। সংগ্রহের তারিখ ২২ মে ২০০৯।  ইন্টারনেট মুভি ডেটাবেজে নীল নিতিন মুকেশ (ইংরেজি)
যৌন পাশা

যৌন পাশা বা সেক্স ডাইস একটি হল পাশা খেলা যৌন পরিবেশে শৃঙ্গারের উদ্দেশ্যে খেলা হয়। সংখ্যার পরিবর্তে, প্রতি পাশে লেখা থাকে একটি দেহের অংশের নাম; ঘোরা শেষে যে নামটা উপরে থাকে দেহের সেই অংশে অবশ্যই যৌন মনোযোগ দেয়া হয়। ডেইলি প্রিন্সটোনিয়ান পরামর্শ দিয়েছেন "জড়তা কাটিয়ে শৃঙ্গার বাড়ান বরফ ভাঙ্গতে এবং [তার] ফোরপ্লে বাড়ানোর জন্য" সেক্স ডাইস ঘূর্ণায়মান করার পরামর্শ দেন। ইউনিভার্সিটি ডেইলি কানসান উপদেশ দিয়েছেন, যারা বিশেষত অঙ্গহীন নয় (যারা নতুন এবং উদ্ভাবনী যৌনাসন চেষ্টা করেন নি) তারা অন্তত একবার যৌন পাশা নিক্ষেপ করবেন, এটা করবেন বিছানায় বৈচিত্র্য আনার জন্য।" বাণিজ্যিকভাবে উপলভ্য সংস্করণ, যাকে শৃঙ্গারের পাশাও বলা হয়, এতে দুটি পাশা থাকে, একটিতে দেহের অংশ এবং অপরটিতে ক্রিয়াকলাপ সহ; পাশ্বের রোলটি নির্ধারণ করবে যে কোন ক্রিয়াটি শরীরের কোন অংশে প্রয়োগ করতে হবে। স্পিন ম্যাগাজিনের মতে, খেলাটি বিশেষত আমেরিকান কিশোরদের মধ্যে জনপ্রিয়। "A List of Must Have Bedroom Accessories"। Bossip.com। ২০১০-০৩-০৪। ২০১০-০৩-১০ তারিখে মূল থেকে আর্কাইভ করা। সংগ্রহের তারিখ ২০১০-০৩-০৯।  "The Sex Doctor: BED AND BOARDY; ISSUE OF THE WEEK: PLAYING NAUGHTY GAMES."। Sunday Mirror (London, England)। ২০০৫-১১-২০। সংগ্রহের তারিখ ২০১০-০৩-০৯। [স্থায়ীভাবে অকার্যকর সংযোগ] "Ask the Sexpert"। The Daily Princetonian। ১১ ডিসেম্বর ২০০৮। ১৯ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১০।  (dead link 21 August 2019) ""Do it" outside the box"। University Daily Kansan। ৭ ফেব্রুয়ারি ২০০৮।  Demopoulos, Maria (জুন ১৯৯৯)। https://books.google.com/books?id=xY9xO99TYMYC&pg=PA61। সংগ্রহের তারিখ ৯ মার্চ ২০১০।  |শিরোনাম= অনুপস্থিত বা খালি (সাহায্য)
ইশিতা গঙ্গোপাধ্যায়

ইশিতা গঙ্গোপাধ্যায় একজন ভারতীয় টেলিভিশন অভিনেত্রী। তিনি অভিনয় শুরু করেন বাংলা টেলিভিশনে অভিনয়ের মাধ্যমে ৷তিনি বেশ কিছু বাংলা ধারাবাহিকে মূল চরিত্রে অভিনয় করেছেন ৷যেমন - ইটিভি বাংলার "অন্নপূর্ণা",মিসেস সিংহ রায়,ভাষা।তিনি বাংলা সিনেমাতে ও কাজ করেন।তিনি অন্নপূর্ণা গার্লস হাই স্কুল থেকে হাই স্কুল এডুকেশন সম্পূর্ণ করেন । পরে তিনি মুম্বাই পাড়ি দেন ৷ তিনি অনেক পরিশ্রম করে নিজেকে প্রতিষ্ঠিত করেন ৷তিনি নাচে বেশ দক্ষ। মেরি পিয়ারি বিন্দু - তে বিশেষ উপস্থিতি।এতে আয়ুষ্মান খুরানা এবং পরিণীতি চোপড়া মূল চরিত্রে ছিলেন। রেস্কিউ (২০১৯) - মীরা হিসাবে।এটি নয়ন পাচরি পরিচালিত। অচেনা মানুষ ও একটি ছোট্ট মেয়ের গল্প- বাংলা শর্ট ফিল্ম। "Ishita Ganguly takes up Horse riding for Peshwa Bajirao role"। toi। সংগ্রহের তারিখ ২০ জুন ২০১৭।  "Ishita Ganguly Feels Great To Join 'Prithvi Vallabh'"। mid-day.com। সংগ্রহের তারিখ ২৮ ডিসেম্বর ২০১৭।  "Ishita Ganguly (TV Actress) Height, Weight, Age, Boyfriend, Biography & More » StarsUnfolded"। StarsUnfolded (ইংরেজি ভাষায়)। সংগ্রহের তারিখ ২০২০-০১-২৩।  "রোজা ছবির গানে দুরন্ত ভিডিও শ্যুট করে সোশ্যাল মিডিয়ায় ভাইরাল টেলি অভিনেত্রী"। bengali.news18.com। ২০১৯-১০-২৬। সংগ্রহের তারিখ ২০২০-০১-২২।  "Ishita Ganguly Wiki, Biography, Age, Height, Family, Husband"। Celeb Center (ইংরেজি ভাষায়)। ২০১৮-১১-০৮। সংগ্রহের তারিখ ২০২০-০১-২৩।  "'ইয়াদ পিয়া কী আনে লগি' অভিনেত্রীর সোশ্যাল মিডিয়ায় কাঁপানো নাচ সুপার ভাইরাল"। bengali.news18.com। ২০২০-০১-১৮। সংগ্রহের তারিখ ২০২০-০১-২২।  "ঐতিহাসিক থেকে আধ্যাত্মিক, দেবী কালিকা রূপে আসছেন ঈশিতা"। NDTVMovies.com (ইংরেজি ভাষায়)। সংগ্রহের তারিখ ২০২০-০১-২২।  ইন্টারনেট মুভি ডেটাবেজে ইশিতা গঙ্গোপাধ্যায় (ইংরেজি)
বাংলাদেশের সংস্কৃতিমন্ত্রী

বাংলাদেশের সংস্কৃতিমন্ত্রী হলেন গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি সংস্কৃতি বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে শিক্ষা মন্ত্রণালয়ের অধীনে ‘সংস্কৃতি ও ক্রীড়া’ বিষয়ক একটি বিভাগ গঠিত হয় যা পরে ‘শ্রম ও কল্যাণ’ মন্ত্রণালয়ে যুক্ত করা হয়। তবে আবার এটিকে শিক্ষা মন্ত্রণালয়ে যুক্ত করা হয়। ১৯৭৮ সালে বিভাগটিকে ‘ক্রীড়া ও সংস্কৃতি বিষয়ক মন্ত্রণালয়’ নামে পৃথক করা হয় এবং ১৯৭৯ সালে ধর্ম বিষয়কে সম্পৃক্ত করে ‘ধর্ম, সংস্কৃতি ও ক্রীড়া বিষয়ক মন্ত্রণালয়’ নামকরণ করা হয়। ১৯৮০ সালে ধর্ম মন্ত্রণালয়কে আলাদা মন্ত্রণালয় এবং ক্রীড়া এবং সংস্কৃতি বিভাগ থেকে ক্রীড়া বিষয়ক কার্যাবলিকে পৃথক করে ‘যুব ও ক্রীড়া মন্ত্রণালয়’ গঠিত হয় এবং সংস্কৃতিকে পুনরায় শিক্ষা মন্ত্রণালয়ে দেওয়া হয়। পরে এটিকে পূর্ণাঙ্গ মন্ত্রণালয় করা হয়। এই মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে। "মন্ত্রণালয়ের ইতিহাস"। সংস্কৃতি মন্ত্রণালয়। সংগ্রহের তারিখ ২২ জানুয়ারি ২০২০।  "পূর্ববর্তী মন্ত্রী"। সংস্কৃতি বিষয়ক মন্ত্রণালয়। সংগ্রহের তারিখ ২২ জানুয়ারি ২০২০।
সৈয়দ দীদার বখত

সৈয়দ দীদার বখত বাংলাদেশের জাতীয় পার্টির একজন রাজনীতিবিদ, অন্যতম প্রভাবশালী প্রেসিডিয়াম সদস্য এবং সাবেক সংস্কৃতি ও তথ্য প্রতিমন্ত্রী। চতুর্থ জাতীয় সংসদে তিনি সাতক্ষীরা-১ আসনে জাতীয় পার্টি থেকে নির্বাচিত হয়ে সংসদ সদস্য হিসেবে দায়িত্ব পালন করেন। দীদার ১৯৮৮ সালে চতুর্থ জাতীয় সংসদ নির্বাচনে জাতীয় পার্টির মনোনয়নে সাতক্ষীরা-১ আসন থেকে সংসদ সদস্য নির্বাচিত হন। ১৯৮৯ সালের ২৩ ডিসেম্বর তিনি এরশাদের মন্ত্রিসভায় সংস্কৃতি ও তথ্য প্রতিমন্ত্রীর দায়িত্ব পান এবং ১৯৯০ সালের ৬ ডিসেম্বর পর্যন্ত তিনি এ দায়িত্ব পালন করেন। ২০০০ সালে তিনি বাংলাদেশ জাতীয়তাবাদী দলে যোগদান করেন কিন্তু বিএনপি থেকে সাতক্ষীরা-১ আসনের মনোনয়ন না পাওয়ায় লিবারেল ডেমোক্র্যাটিক পার্টিতে যোগদান করেন। পরবর্তীতে তিনি পুনরায় জাতীয় পার্টিতে ফিরে আসেন এবং ২০১৯ সালের মে মাসে তাকে জাতীয় পার্টির প্রেসিডিয়াম সদস্য করা হয়। "পূর্ববর্তী মন্ত্রী"। সংস্কৃতি বিষয়ক মন্ত্রণালয়। সংগ্রহের তারিখ ২২ জানুয়ারি ২০২০।  "The Daily Star Web Edition Vol. 5 Num 889"। archive.thedailystar.net। ২৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "The Daily Star Web Edition Vol. 5 Num 896"। archive.thedailystar.net। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "জাপার প্রেসিডিয়াম সদস্য হলেন নতুন ৮ জন"। বাংলানিউজ২৪.কম (ইংরেজি ভাষায়)। সংগ্রহের তারিখ ২২ জানুয়ারি ২০২০।